ఎన్‌ఎండీసీ నగర్నర్‌ స్టీల్‌ ప్లాంట్‌కు రైల్వే లైన్‌
నవతెలంగాణ- వాణిజ్య విభాగం
చత్తీస్‌గడ్‌లోని నగర్నర్‌లో ప్రముఖ ఇనుప ఖనిజ వనరుల అభివృద్ధి సంస్థ ఎన్‌ఎండిసి ఏర్పాటు చేస్తున్న స్టీల్‌ ప్లాంట్‌కు రైల్వే లైన్‌ పనులు ప్రారంభం అయ్యాయి. ఈ ప్లాంట్‌కు రవాణ కల్పించడానికి వీలుగా 52 కిలోమీటర్ల రైల్వే లైన్‌ పనులను శనివారం ఉక్కు, గనుల శాఖ మంత్రి నరేంద్ర సింగ్‌ తోమర్‌ భూమి పూజ చేసి ప్రారంభించారని ఎన్‌ఎండిసి ఒక్క ప్రకటనలో తెలిపింది. ఈ రైల్వే ప్రాజెక్టు 2017 సెప్టెంబర్‌ నాటికి పూర్తి కానుందని పేర్కొంది. మూడు మిలియన్‌ టన్నుల సామర్థ్యం కలిగిన ఈ స్టీల్‌ ప్లాంట్‌ను ఎన్‌ఎండీసీ రూ.15,525 కోట్ల పెట్టుబడితో అందుబాటులోకి తేనుంది. 2016 లేదా 2017 నాటికి ఈ ప్లాంట్‌ను ఉత్పత్తిలోకి తీసుకువస్తామని మంత్రి గత వారం పేర్కొన్నారు. ఈ శంకు స్థాపనలో కేంద్ర ఉక్కు శాఖ సహాయ మంత్రి విష్ణు ప్రసాద్‌, చత్తీస్‌గడ్‌ రెవెన్యూ శాఖ మంత్రి ప్రేమ్‌ ప్రకాశ్‌ పాండె, గిరిజన మరియు విద్యా శాఖ మంత్రి కేదార్‌ కశ్యాప్‌, ఎన్‌ఎండిసి డైరెక్టర్లు ఎన్‌ నరేంద్ర కె నందా, సందీప్‌ తులా, ప్లాంట్‌ ఇంచార్జీ ప్రశాంత్‌ దాస్‌ తదితరులు పాల్గొన్నారు.
మీ స్నేహితులకు రికమెండ్ చెయ్యండి